**विश्व परिवर्तनाची आधारशिला : शिवरात्री**

**प**रिवर्तन हा प्रकृतीचा स्वाभाविक नियम आहे. पण तरीही परिवर्तनासाठी मानव मात्र प्रयत्न करीतच असतो आणि आज आपण ज्या परीस्थितीतून जात आहोत, त्यात प्रत्येक मानवाचा अंतरात्मा हेच सांगतो की, आता या विश्वात लवकरच काहीतरी परिवर्तन घडवून यावयास हवे. कारण सांप्रत धर्मसत्ता व राज्यसत्ता दोन्हीही शक्तिहीन झालेल्या आहेत. मानव दु:खाचे सुरवात, अशांतिचे शांतीत घृणेचे प्रेमात, अज्ञानाचे ज्ञानात परिवर्तन करून पवित्रता सुख, शांतीमय जीवन व्यतीत करू इच्छित आहे. सर्व आत्म्यांची मनोकामना पूर्ण करणारा एक परमपिता परमात्माच आहे आणि त्याच्याच अवतरणाचा स्मरणोत्सव दरवर्षी शिवरात्रीच्या रुपात साजरा करण्यात येतो.

भारताच्या कानाकोपऱ्यात शिवाचेच स्मारक आढळते. पूर्वेकडे (काशीत)विश्वनाथ, उत्तरेत अमरनाथ, दक्षिणेत रामेश्वर, पश्चिमेत सोमनाथ, उजैयनीत महाकालेश्वर, हिमालयात केदारनाथ, मध्य प्रदेशात ओंकारनाथ, द्वारकेत भुवनेश्वर, वगैरे, वगैरे. केवळ भारतातच नव्हे तर भारताबाहेरील इतर प्रमुख संस्कृतीवारही शिवाची छाप आढळते. जसे नेपाळात पशुपतीनाथ बोबिनात शिउन इजिप्तमध्ये जेहोवा रोममध्ये प्रीययास अशी शिवाची नावे आहेत इटली या देशातील चर्चमध्ये आजही शिवाच्या प्रतिमा आढळतात. चीनमध्ये शिवलिंगास हुवेद हिफुह म्हणतात. मक्केतील काबा या मुसलमानाच्या तीर्थस्थानीही संग-ये-असवद नामक शिवलिंगाकृती प्रतिमा आहे जिला ते फार सन्मान देतात यावरून सिद्ध होतात की परमपिता शिवपरमात्म्याने विश्वाच्या कल्याणकारी परिवर्तनासाठी असे विशेष कार्य केलेले आहे म्हणून त्याला सार्या विश्वात मान्यता आहे.

**शिवरात्रीचे महात्म्य :** २४ तासात एकदा रात्री येते पण भारतात तीन रात्रीचे विशेष महत्व आहे. त्या आहेत शिवरात्री, नवरात्री आणि दीपावली. वर्षातील ३६५ रात्रीत शिवरात्रीची रात्र विशेष पर्व किंवा पवित्र वरदान देणारी रात्री म्हणून साजरी केली जाते व शिवरात्रीला कशाही प्रकारे जागे राहण्याचा प्रयत्न केला जातो आपण वर्षातील इतर दिवस तमोगुणाच्या आधीन राहतो दरवर्षी भक्त जी शिवरात्री साजरी करतात ती तर वास्तविक शिवरात्रीचा अंधुक असा स्मरणोत्सव होय म्हणून हिचे रहस्य जाणण्याची गरज आहे.

शिव परमात्म्याचे नाव आहे आणि शिव शब्द कल्याणाचा वाचक आहे. हा सन शिव परमात्म्याच्या दिव्य जन्माचे स्मारक म्हणून साजरा केला जातो आणि त्याच्या महान कार्यामुळे विश्वाच कल्याणकारी परिवर्तन झाले म्हणून याचे नाव शिवरात्री आहे परंतु या स्मरणोत्सवला रात्री शब्द का जोडला गेला? परमात्म्याने काय याच रात्री जन्म घेतला होता? या रात्रीच पवित्र राहण्याकडे किंवा आपल्या कल्याणाचा विचार करण्याकडे लक्ष वेधण्यात आले होते का? याविषयी लक्षात ठेवण्याची गोष्ट ही की येथे रात्री या शब्द २४ तासात एकदा येणाऱ्या रात्रीचा वाचक नव्हे कारण १०-१२ तासातच विश्व परिवर्तनाचे कार्य होत नाही. येथे रात्री अज्ञान ,अंधकाराचा,तमोगुण तसेच आळस, स्वरूप विस्मृर्ती व पापाचार यांचे प्रतिक होय. येथे रात्री हा शब्द त्या महारात्रीचा वाचक आहे जेव्हा साऱ्या सृष्टीत धर्म भ्रष्टता, कर्मभ्रष्टता व मनोविकार प्रबळ होतात तेव्हा अशी वेळ कलीयुगाचा अंतिम चरणच असते. शिव परमात्मा अशाच वेळी अवतरीत होऊन विश्व कल्याणाचे कर्तव्य करतात यामुळे याला शिवरात्री म्हणतात.

**शिवरात्रीचे रहस्य :** परमपिता शिव परमात्मा जन्म मरणापासून अलिप्त व कर्मातीत आहेत म्हणून ते एखादे कर्मजन्य शरीर घेवून कोणापाशी बालरूपाने पालन पोषण करून घेवून शकत नाही ते तर सर्वांचे मातपिता शिक्षक, सतगुरु व पालनकर्ता आहेत. म्हणून ते कलियुगाच्या अंतिम चरणी एका साधारण वृद्ध माणसाच्या शरीरात दिव्य प्रवेश करतात ज्याच्याद्वारे ते ईश्वरी ज्ञान आणि योगाचे शिक्षण देऊन जन मनाला सत्वप्रधान करतात व अशारितीने सत्युगाची पुनर्स्थापना करतात अर्थात विश्वाचे कल्याणकारी परिवर्तन करतात त्याच माणसाला ते प्रजापिता असे नाव देतात जे गुणवाचक व कर्तव्यवाचक आहे प्रजापिता ब्रम्हा यांच्याच द्वारे शिवाने ५०० वर्षापूर्वी भारतात ज्ञान गंगा वाहवून भारताला पावन केले होते. याच बरोबर ही गोष्ट सुद्धा जाणणे आवश्यक आहे की मनुष्यात्मे तर शरीर धारण केल्यानंतर जगात जीवन व्यतीत करतात कार्य करतात आणि शेवटी एक शरीर सोडून दुसरे घेतात पण परमपिता शिव परमात्मा तर सदा मुक्त असल्याने त्यांच्या पुनर्जन्माचा प्रश्नच उद्भवत नाही जेव्हा ते अवतरीत होऊन परकाया प्रवेश करतात तेव्हा सुद्धा सारा दिवस सगळा वेळ त्यांचे ब्रम्हाबाबांच्या शरीरात राहणे अनिवार्य नसते कारण त्यांचे त्या शरीराशी कसलेही बंधन नसते ते मुक्त असल्याचा असाही अर्थ नव्हे की ते पुन्हा या लोकी येत नाही उलट त्यांचे कर्तव्यच हे आहे की प्रत्येक कलियुगाच्या अंती जेव्हा पुन्हा अवतरीत होऊन ज्ञान ,योग व पवित्रतेच्या आधारे विश्वाचे कल्याण करतात म्हणून शिव हे त्यांचे नाव हे शास्वत आहे त्यांचे हे कर्तव्यही प्रत्येक कल्पात पुनरावृत्त होत असते. हे अत्यंत महत्वपूर्ण रहस्य जाणून घेतल्यानंतर आपण या निष्कर्षाप्रत सहज येवू शकाल की वर्तमानकाळ हाच अज्ञान अंध:काररुपी रात्र होते तेव्हा ते पुन्हा अवतरीत होवून ज्ञान, योग व पवित्रतेच्या आधारे विश्वाचे कल्याण करतात म्हणून ‘शिव’ हे त्यांचे नाव शास्वत आहे त्यांचे हे कर्तव्यही प्रत्येक कल्पात पुनरावृत्त होत असते. हे अत्यंत महत्वपूर्ण रहस्य जाणून घेतल्यानंतर आपण या निष्कर्षाप्रत सहज येवू शकाल की वर्तमानकाळ हाच अज्ञान अंधकाराचा चाललेला आहे. जसा तो शास्रात, पुराणातही वर्णिलेला आहे. उदा. कलीयुगाच्या अंतिम चरणाचे लक्षण सदाचारहीन व्यापार, विवेकशून्य विज्ञान, प्रेमहीन प्रभुत्व, अंधश्रध्दायुक्त भक्ती, धर्माच्या नावाखाली हिंसा, बाप पोटासाठी मुलीचा व्यापार करीत आहे. कामांध लोकांना कोणत्याही संबंधाची लाज नजरेस येत नाही तिकडे विदेशात भौतिक प्रगतीद्वारे इतकी अस्रे शस्रे निर्माण करण्यात आलेली आहे की न जाणो कोणत्या क्षणी काय होईल आज प्रत्येक मानवाच्या मनातून आवाज निघत आहे की ‘कोठे गेली माणुसकी धर्म कोठे झोपी गेला आहे? परंतु हे नर्विवाद सत्य आहे की अति तेथे माती होते पण सृष्टी परिवर्तन हे चक्रीय असल्याने अंतानंतर पुन्हा आदी जरूर होते.

आज सर्व आत्म्यांना या दु:खमय नरकतुल्य जगातून बाहेर काढून पावन सुखमय स्वर्गात घेवून जाण्यासाठी परमपिता शिव परमात्मा आपल्या त्या अनादी व अविनाशी करुणामय गुणानुरूप १९३७ सालापासून कलियुगाच्या वर्तमान धर्मग्लानिच्या काळीही आपले कर्तव्य करीत आहे. ते सांप्रत पुन्हा प्रजापिता ब्राम्हद्वारे ईश्वरीय ज्ञान, योग, दिव्यगुण , पवित्रता, शांती, आनंद आणि शक्तीरूपाने अनमोल वरदान देत आहेत जो या अज्ञान अंध:काराचा रात्री आध्यात्मिक अर्थाने जागेल तो ही वरदाते प्राप्त करू शकेल. तसेच जो मन, वचन, कर्माने पवित्रतेचे व्रत पाळेल तो त्यांच्याद्वारे मुक्ती व जीवनमुक्ती रुपी कल्याणाचा हक्कदार होईल म्हणून सर्व मनुष्यआत्म्यांचे कल्याणकारी शिव परमात्मा यांचा या ८०व्या शिवजयंती निमित्त हाच शुभसंदेश आहे की, ’पवित्र बना, राजयोगी बना’.

ब्रम्हाकुमारी शीला

प्रजापिता ब्रम्हाकुमारीज

\*\*\*\*